Contingut
Índex 🔎︎

# Numeració

Especifica el format numèric i la jerarquia per a la numeració de capítols en el document actual.

Per a accedir a aquesta ordre...

Trieu la pestanya Eines ▸ Numeració de capítols ▸ Numeració

## Nivell

Feu clic en el nivell d'esquema que voleu modificar i, a continuació, especifiqueu les opcions de numeració per al nivell. Per a aplicar les opcions de numeració a tots els nivells, excepte a l'estil de paràgraf, feu clic a «1-10».

## Numeració

Especifiqueu la formatació per al nivell d'esquema seleccionat.

### Estil de paràgraf

Seleccioneu l'estil de paràgraf que voleu assignar al nivell d'esquema seleccionat. Si feu clic a «Cap», el nivell d'esquema seleccionat no es defineix.

### Número

Seleccioneu l'estil de numeració que voleu aplicar al nivell d'esquema seleccionat.

Selecció | Descripció
A, B, C... | Majúscules
a, b, c... | Minúscules
I, II, III... | Xifres romanes (majúscules)
i, ii, iii... | Xifres romanes (minúscules)
1, 2, 3... | Xifres aràbigues
A,... AA,... AAA,... | En la numeració alfabètica amb lletres majúscules idèntiques, el nombre de lletres indica el nivell del capítol. Per exemple, el segon nombre del nivell tres és "BBB".
a,... aa,... aaa,... | En la numeració alfabètica amb lletres minúscules idèntiques, el nombre de lletres indica el nivell del capítol. Per exemple, el tercer nombre del nivell dos és "cd".
Cap | Cap símbol de numeració. Només apareix el caràcter o el símbol definit en els camps Separador al començament de la línia numerada.

### Estil de caràcter

Seleccioneu el format del caràcter de numeració.

### Mostra els subnivells

Seleccioneu el nombre de nivells d'esquema que cal incloure en la numeració del capítol. Per exemple, seleccioneu «3» per a visualitzar tres nivells de la numeració del capítol: 1.1.1

### Separador davant

Introduïu el text que voleu que es mostri davant del número del capítol. Per exemple, escriviu «Capítol » per a visualitzar «Capítol 1».

### Separador darrere

Introduïu el text que voleu visualitzar després del número del capítol. Per exemple, escriviu un punt (.) per a visualitzar «1.»

### Inicia a

Introduïu el nombre en què voleu reiniciar la numeració de capítols.